Document ID: 32005R1085

KOMISIJAS REGULA (EK) Nr. 1085/2005
(2005. gada 8. jūlijs),
ar kuru groza Regulu (EK) Nr. 795/2004, ar ko nosaka sīki izstrādātus noteikumus par to, kā īstenot vienreizējo maksājumu shēmu, kura paredzēta Padomes Regulā (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un groza Regulas (EEK) Nr. 2019/93, (EK) Nr. 1452/2001, (EK) Nr. 1453/2001, (EK) Nr. 1454/2001, (EK) Nr. 1868/94, (EK) Nr. 1251/1999, (EK) Nr. 1254/1999, (EK) Nr. 1673/2000, (EEK) Nr. 2358/71 un (EK) Nr. 2529/2001 (1), un jo īpaši tās 60. panta 2. punktu un 145. panta c) apakšpunktu,
tā kā:
(1)
Ar Komisijas Regulu (EK) Nr. 795/2004 (2) ir ieviesti īstenošanas noteikumi vienreizējo maksājumu shēmai no 2005. gada. Minētās shēmas administratīvā un praktiskā īstenošanas pieredze valsts līmenī liecina, ka dažos jautājumos ir vajadzīgi sīkāki noteikumi un citos jautājumos ir jāprecizē un jāpielāgo esošie noteikumi.
(2)
Lai atvieglotu nacionālo administrāciju uzdevumu, īstenojot Regulas (EK) Nr. 1782/2003 54. panta 2. punktu un 61. pantu, dalībvalstīm jānosaka, kuri zemes pārdalīšanas shēmās iekļautie apgabali uzskatāmi par pastāvīgajām ganībām no pieteikuma datuma atbalsta saņemšanai 2003. gadā līdz vienreizējā maksājuma shēmas piemērošanas datumam pirmajā īstenošanas gadā.
(3)
Saskaņā ar Regulas (EK) Nr. 795/2004 50. panta 2. punktu, ja vienreizējā maksājuma shēma tiek īstenota reģionālā līmenī, kā paredzēts Regulas (EK) Nr. 1782/2003 58. pantā, dalībvalstis paziņo Regulas (EK) Nr. 795/2004 50. panta 1. punkta a) un b) apakšpunktā minēto informāciju par katru attiecīgo reģionu un vēlākais līdz vienreizējā maksājuma shēmas pirmā piemērošanas gada 1. augustam - Regulas (EK) Nr. 1782/2003 58. panta 3. punktā paredzētā maksimāli pieļaujamā daudzuma attiecīgo daļu. Vienkāršības labad datums 1. augusts jāaizstāj ar datumu, kas paredzēts Regulas (EK) Nr. 795/2004 50. panta 1. daļā minētā paziņojuma sniegšanai.
(4)
Saskaņā ar 51. pantu Regulā (EK) Nr. 1782/2003, kas grozīta ar Padomes Regulu (EK) Nr. 864/2004 un ko saskaņā ar Komisijas Regulu (EK) Nr. 394/2005 sāka piemērot no 2005. gada 1. janvāra, dalībvalstis ir pilnvarotas atļaut sekundāro kultūraugu audzēšanu hektāros, par kuriem ir tiesības pretendēt uz atbalstu, ne ilgāk kā trīs mēnešu laika posmā, kas ik gadu sākas 15. augustā. Ieteicams šādu datumu noteikt tā, lai varētu paspēt izaudzēt īslaicīgās dārzeņu kultūras reģionos, kur, kā attiecīgās dalībvalstis darījušas zināmu Komisijai, laika apstākļu dēļ labība parasti tiek novākta agrāk.
(5)
Saskaņā ar Regulas (EK) Nr. 1782/2003 60. panta 1. punktu, ja dalībvalstis īsteno minētās regulas 59. pantā paredzēto reģionālo iespēju, tad, lai audzētu produktus, kas minēti Padomes 1996. gada 28. oktobra Regulas (EK) Nr. 2200/96 par augļu un dārzeņu tirgus kopējo organizāciju (3) 1. panta 2. punktā vai Padomes 1996. gada 28. oktobra Regulas (EK) Nr. 2201/96 par augļu un dārzeņu pārstrādes produktu tirgus kopīgo organizāciju (4) 1. panta 2. punktā, kā arī lai audzētu kartupeļus, kas nav paredzēti kartupeļu cietes ražošanai, tās var izmantot arī tos zemes gabalus, kas deklarēti saskaņā ar minētās regulas 44. panta 3. punktu.
(6)
Regulas (EK) Nr. 1782/2003 60. panta 2. punktā ir paredzēts, ka dalībvalstis nosaka hektāru skaitu, ko var izmantot atbilstīgi minētā panta 1. punktam, atbilstoši objektīviem kritērijiem sadalot hektāru vidējo skaitu, ko izmantoja minētā panta 1. punktā paredzēto produktu audzēšanai valsts līmenī trīs gadu periodā no 2000. līdz 2002. gadam, starp reģioniem, kas noteikti saskaņā ar Regulas (EK) Nr. 1782/2003 58. panta 2. punktu. Jānosaka vidējais hektāru skaits valsts un reģionu līmenī, pamatojoties uz datiem, kurus attiecīgās dalībvalstis darījušas zināmus Komisijai.
(7)
Tādēļ attiecīgi jāgroza Regula (EK) Nr. 795/2004.
(8)
Ņemot vērā to, ka Regula (EK) Nr. 795/2004 ir spēkā no 2005. gada 1. janvāra, jāparedz, ka šo regulu piemēro ar atpakaļejošu spēku no tās pašas dienas.
(9)
Šajā regulā paredzētie pasākumi ir saskaņā ar Tiešo maksājumu pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 795/2004 groza šādi.
1)
Tās 28.a pantā vārdu “Pielikums” aizstāj ar vārdu “I pielikums”.
2)
Tās 32. panta 4. punktu papildina ar šādu trešo daļu:
“Ja laika posmā no atbalsta piemērošanas dienas 2003. gadam līdz vienreizējā maksājuma piemērošanas dienai pirmajā ieviešanas gadā platības ir no jauna sadalītas saskaņā ar valsts zemes pārdalīšanas shēmu, attiecīgā dalībvalsts nosaka, kuras platības Regulas (EK) Nr. 1782/2003 54. panta 2. punkta un 61. panta vajadzībām uzskatāmas par pastāvīgajām ganībām. Šādā gadījumā dalībvalstis ņem vērā lauksaimnieku līmenī pirms zemes pārdalīšanas esošo situāciju, līdz minimumam samazinot ietekmi uz lauksaimnieka iespējām izmantot savas tiesības uz maksājumiem. Vienlaikus dalībvalstis veic pasākumus, lai novērstu to, ka zemes pārdalīšanas shēmās iekļautajā platībā būtiski palielinās kopējā platība, ko tiesības atstāt atmatā, un ka būtiski samazinās pastāvīgās ganības.”
3)
Šādu 5. punktu iekļauj 41. pantā:
“5. Regulas (EK) Nr. 1782/2003 60. panta 2. punktā minētais vidējais hektāru skaits valsts un reģionu līmenī ir noteikts šīs regulas II pielikumā.”
4)
Datumu 1. augusts 50. panta 2. punkta pirmajā daļā aizstāj ar datumu 15. septembris.
5)
Regulas pielikumu aizstāj ar šīs regulas I pielikuma tekstu.
6)
Šīs regulas II pielikuma tekstu pievieno kā II pielikumu.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2005. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 8. jūlijā

Labels: 19
5
6